CELEX: 62011CA0197
Language: da
Date: 2013-05-08 00:00:00
Title: Forenede sager C-197/11 og C-203/11: Domstolens dom (Første Afdeling) af 8. maj 2013 — Eric Libert, Christian Van Eycken, Max Bleeckx, Syndicat national des propriétaires et copropriétaires (ASBL) og Olivier de Clippele mod Gouvernement flamand (sag C-197/11), All Projects & Developments NV m.fl. mod Vlaamse Regering (sag C-203/11) (anmodning om præjudiciel afgørelse fra Cour constitutionnelle — Belgien) (Grundlæggende frihedsrettigheder — restriktion — begrundelse — statsstøtte — begrebet »offentlig bygge- og anlægskontrakt« — grunde og bygninger, der er beliggende i visse kommuner — en regional ordning, der betinger overdragelsen af disse af, at den potentielle erhverver eller lejer har en »tilstrækkelig tilknytning« til målkommunen — socialt pålæg til bygherrer og grundejere — skatteincitamenter og støttemekanismer)

3.8.2013   
            
            
               DA
            
            
               Den Europæiske Unions Tidende
            
            
               C 225/4
            
         Domstolens dom (Første Afdeling) af 8. maj 2013 — Eric Libert, Christian Van Eycken, Max Bleeckx, Syndicat national des propriétaires et copropriétaires (ASBL) og Olivier de Clippele mod Gouvernement flamand (sag C-197/11), All Projects & Developments NV m.fl. mod Vlaamse Regering (sag C-203/11) (anmodning om præjudiciel afgørelse fra Cour constitutionnelle — Belgien)
   (Forenede sager C-197/11 og C-203/11) (1)
   
   (Grundlæggende frihedsrettigheder - restriktion - begrundelse - statsstøtte - begrebet »offentlig bygge- og anlægskontrakt« - grunde og bygninger, der er beliggende i visse kommuner - en regional ordning, der betinger overdragelsen af disse af, at den potentielle erhverver eller lejer har en »tilstrækkelig tilknytning« til målkommunen - socialt pålæg til bygherrer og grundejere - skatteincitamenter og støttemekanismer)
   2013/C 225/06
   Processprog: fransk og nederlandsk
   
      Den forelæggende ret
   
   Cour constitutionnelle
   
      Parter i hovedsagen
   
   (Sag C-197/11)
   
      Sagsøgere: Eric Libert, Christian Van Eycken, Max Bleeckx, Syndicat national des propriétaires et copropriétaires (ASBL) og Olivier de Clippele
   
      Sagsøgt: Gouvernement flamand
   
      Procesdeltagere: Collège de la Commission communautaire française, Gouvernement de la Communauté française og Conseil des ministres
   (Sag C-203/11)
   
      Sagsøgere: All Projects & Developments NV m.fl.
   
      Sagsøgt: Vlaamse Regering
   
      Procesdeltagere: College van de Franse Gemeenschapscommissie, Franse Gemeenschapsregering, Ministerraad, Immo Vilvo NV og PSR Brownfield Developers NV
   
      Sagens genstand
   
   (Sag C-197/11)
   Anmodning om præjudiciel afgørelse — Cour constitutionelle — fortolkning af artikel 21, 45, 49, 56 og 63 TEUF, samt artikel 22 og 24 i Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, der ændrer forordning (EØF) nr. 1612/68 og ophæver direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF — spørgsmålet, om disse bestemmelser er til hinder for en regional ordning, som i visse kommuner betinger overdragelsen af grunde og bygninger dér af, at ansøger-erhververen eller ansøger-lejeren har en tilstrækkelig tilknytning til målkommunen — tilsidesættelse af retten til fri bevægelighed og til frit at tage ophold på medlemsstaternes område — målsætning af almen interesse — proportionalitetsprincippet
   (Sag C-203/11)
   Anmodning om præjudiciel afgørelse — Grondwettelijk Hof — fortolkning af artikel 21, 45, 49, 56, 63, 107 og artikel 108 TEUF samt af artikel 86, stk. 2, EF — fortolkning af artikel 1, stk. 2, litra b), i Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, af artikel 22 og 24 i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF, af artikel 2, stk. 2, litra a) og j), artikel 4, stk. 6 og artikel 9, 14 og 15, i Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked — statsstøtte — regionale bestemmelser om grund- og ejendomspolitik — social boliger — offentlige bygge- og anlægskontrakter — etableringsfrihed — fri udveksling af tjenesteydelser — begrænsninger
   
      Konklusion
   
   
               1)
            
            
               Artikel 21 TEUF, 45 TEUF, 49 TEUF, 56 TEUF og 63 TEUF samt artikel 22 og 24 i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF) er til hinder for en ordning som den, der er fastsat i bog 5 i Regionen Flanderns dekret af 27. marts 2009 om grund- og ejendomspolitik, hvorefter overdragelse af fast ejendom i visse kommuner udpeget af Vlaamse Regering er betinget af et lokalt bedømmelsesudvalgs godkendelse af, at der findes en »tilstrækkelig tilknytning« mellem den potentielle erhverver eller lejer og disse kommuner.
            
         
               2)
            
            
               Artikel 63 TEUF skal fortolkes således, at den ikke er til hinder for en ordning som den, der er fastsat i Regionen Flanderns dekrets bog 4, hvorved der gives visse økonomiske aktører et »socialt pålæg« ved tildelingen af bygge- eller udstykningstilladelse, for så vidt som den forelæggende ret fastslår, at denne ordning er nødvendig for og egnet til at opfylde formålet om at sikre et tilstrækkeligt boligudbud til personer med lav indkomst eller andre svagt stillede grupper af den lokale befolkning.
            
         
               3)
            
            
               De skatteincitamenter og støttemekanismer, som er fastsat i samme dekret fra Regionen Flandern, kan kvalificeres som statsstøtte i henhold til artikel 107, stk. 1, TEUF. Det tilkommer den forelæggende ret at vurdere, om betingelserne knyttet til, hvorvidt der foreligger en statsstøtte, er opfyldt, og i bekræftende fald at undersøge ‒ for så vidt angår foranstaltningerne fastsat i dette dekrets bog 4 med det formål at kompensere for det sociale pålæg, der er pålagt bygherrer og grundejere ‒ om Kommissionens beslutning 2005/842/EF af 28. november 2005 om anvendelse af bestemmelserne i […] artikel 86, stk. 2, [EF] på statsstøtte i form af kompensation for offentlig tjeneste ydet til visse virksomheder, der har fået overdraget at udføre tjenesteydelser af almindelig økonomisk interesse, ikke desto mindre finder anvendelse på disse foranstaltninger.
            
         
               4)
            
            
               Opførelse af sociale boliger, der efterfølgende skal sælges til forud fastsatte højestepriser til en offentlig institution for sociale boliger, eller ved denne institutions mellemkomst til den tjenesteyder, der har opført disse boliger, er omfattet af begrebet »offentlige bygge- og anlægskontrakter«, der er defineret i artikel 1, stk. 2, litra b), i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, som affattet ved Europa-Parlamentets og Rådets forordning (EF) nr. 596/2009 af 18. juni 2009, når kriterierne i denne bestemmelse er opfyldt, hvilket det tilkommer den forelæggende ret at undersøge.
            
         
      (1)  EUT C 211 af 16.7.2011.
   
      EUT C 219 af 23.7.2011.